Bubber Miley
James Wesley ”Bubber” Miley (3. huhtikuuta 1903 – 20. toukokuuta 1932) oli yhdysvaltalainen trumpetisti ja kornetisti sekä säveltäjä. Hän oli eräs varhaisen jazzmusiikin merkittävimpiä sordiinoa käyttäneitä soittajia. Hän oli erikoisesti erikoistunut plunger-sordiinon käyttämiseen. Mileyn humalaisen ulvovaa wah-wah-soittotapaa kutsutaan nimellä ”jungle style” (suom. viidakkotyyli). Hänen omaperäinen soittotyylinsä oli pääasiallinen syy Duke Ellingtonin orkesterin varhaiseen menestykseen vuosina 1926–1928.
C-Murder
Corey Miller (s. 9. maaliskuuta 1971, New Orleans, Louisiana), tunnetaan paremmin nimellä C-Murder, on yhdysvaltalainen rap- ja hip hop -artisti. Hän on myös hip hop -artistien Master P:n nuorempi veli sekä Romeon setä. C-Murder on julkaissut kahdeksan eri albumia, joista ensimmäinen "Life or Death" julkaistiin vuonna 1998. C-Murderin ehkä tunnetuin kappale on "Down for my Niggas", jonka hän esitti Snoop Doggin ja Magicin kanssa. C-Murder on myös näytellyt muutamissa elokuvissa, useimmiten veljensä Master P:n kanssa.